Styrkir , höft og verndartollar hafa valdið miklum vandræðum í landbúnaði . Komið hefur verið í veg fyrir hagræðingu í landbúnaði með höftum . Styrkir og verndartollar gera að verkum að neytendur fá rangar upplýsingar um hvort betra sé að kaupa innlendar eða erlendar landbúnaðarvörur . Hefði frelsi ríkt í landbúnaði hefðu menn horfið frá búskap hraðar og bú væru sennilega stærri og hagkvæmari . Nú hafa bændur einnig tekið ákvarðanir um búskap , byggðar á styrkjakerfinu . Með afnámi þess myndu ýmsir verða fyrir meira höggi en ef hlutirnir hefðu fengið að hafa sinn gang í upphafi . Áður fyrr starfaði nánast öll þjóðin við landbúnað . Sem betur fer hafa orðið framfarir , þannig að fólk hefur getað snúið sér að öðru . Framfarir birtast þannig að það borgar sig ekki lengur að vera með jafn marga í vinnu við landbúnað , þannig þurfa menn að hætta og finna sér eitthvað annað að gera . Þetta er eðlilegt og ber að líta á það sem heilbrigðar framfarir , en ekki berjast á móti því . Vegna þeirrar vondu stöðu sem búið er að koma mörgum bændum í ef styrkjakerfið er afnumið hratt er skynsamlegt að veita aðlögunartíma . Í stað þess að inna greiðslur áfram af hendi til bænda með sama hætti og verið hefur , er hægt að gefa út skuldabréf til þeirra . Ef þeir kjósa að eiga skuldabréfin munu þeir fá jafn miklar greiðslur af þeim og þeir hefðu ella fengið í nokkurn tíma , t.d. áratug . Þeir hafa aftur á móti núna annan valkost einnig , að selja skuldabréfin . Þannig fá þeir dágóða upphæð strax , í stað greiðslna yfir langt tímabil . Þetta gefur mörgum þeirra gott tækifæri til að hætta búskap , þar sem það fé gæti nýst þeim í nokkurn tíma á meðan þeir fyndu sér annan starfsferil . Þetta fyrirkomulag afnemur galla styrkjakerfisins í einu lagi . Öll höft á landbúnað mætti afnema samhliða . Hagræðing gæti átt sér stað og búin orðið betri . Þessi aðferð skapar einnig bændum tækifæri til að hætta með reisn , í stað þess að hrekja þá smám saman frá búskap með fátækt . Útgáfa skuldabréfanna gæti verið ódýrari fyrir hið opinbera en núverandi kerfi , útgreiddar upphæðir væru svipaðar og ella í nokkur ár , en svo væri þeim lokið og styrkjakerfið úr sögunni . Afnema ber skyldu sem hið opinbera leggur á bændur við gæðastjórn . Einkaaðilar sjá sér hag í því að stunda skynsamlega gæðastjórn . Neytendur vilja frekar kaupa góðar vörur . Frjáls markaður er best til þess fallinn að finna hvernig gæðastjórn er best háttað .